OzLabs/hebrew-wiki-articles huggingface dataset:
קראוגסטוריים

Craugastor raniformis
קראוגסטוריים (שם מדעי: Craugastoridae) היא משפחה של דו-חיים מסדרת חסרי זנב. משפחה זו חיה בטבע מדרומה של ארצות הברית, דרך מקסיקו ואמריקה המרכזית, עד לאמריקה הדרומית בג'ונגלים הטרופיים. 

במשחה זו מגוון גדול של מינים הכוללת קרוב ל-750 מינים. המשפחה כוללת מספר סוגים שיש מחלוקת על סיווגם. על פי כמה מיונים ישנה משפחה נוספת של כמה סוגים - סטרבומנטליים (Strabomantidae).

בני המשפחה בעלי גוף ורגליים גדולות, לסת מוארכת ועיניים מאירות. הם משוטטות על קרקע היער ומחפשות חרקים וחסרי חוליות והם מטפלים בראשנים על גופם או בסביבה לחה ולא בתוך המים.

==סוגים==
*סוג ומין יחיד Eleutherodactylus bilineatus
*Ceuthomantis
*Dischidodactylus
*Pristimantis
*Yunganastes
*Craugastor
*Haddadus
*Strabomantis
*Barycholos
*Bryophryne
*Euparkerella
*Holoaden
*Hypodactylus
*Lynchius
*Niceforonia
*Noblella
*Oreobates
*Phrynopus
*Psychrophrynella
*סוג ומין יחיד Atopophrynus syntomopus
*סוג ומין יחיד Geobatrachus walkeri

==קישורים חיצוניים==

קטגוריה:ניאובטרכיה
קטגוריה:בעלי חיים שתוארו ב-2008
דריו לסקאנו

דריו לסקאנו מנדוסה (בספרדית: Dario Lezcano Mendoza, נולד ב-30 ביוני 1990 באסונסיון שבפרגוואי) הוא כדורגלן פרגוואי המשחק בחוארס מליגת העל המקסיקנית ובנבחרת פרגוואי בעמדת החלוץ.

==קריירת מועדונים==
לסקאנו שיחק במועדונים שונים בפרגוואי עד לשנת 2008. בשנה זו עבר לשחק במועדון השווייצרי פ.צ. ויל, שם שיחק שתי עונות וחצי, בהן הופיע ב-66 משחקי ליגה והבקיע 14 שערים. בפגרת החורף של עונת 2010/11 עבר לסקאנו לפ.צ. תון מליגת העל השווייצרית, ובהופעת הבכורה שלו במועדון, בפברואר 2011, הבקיע שער בהפסד 3-2 לפ.צ. בזל. לסקאנו נשאר בתון עד לפגרת החורף של עונת 2011/12, אז חתם בלוצרן השווייצרית. את שערי הבכורה בקבוצה הבקיע לסקאנו בפברואר 2012, בניצחון 2-0 על יאנג בויז ברן, אז הבקיע צמד. בספטמבר 2015 הורחק לסקאנו בצהוב שני בתיקו 3-3 של לוצרן מול גראסהופרס ציריך. לסקאנו דחף את השופט ובעט את הכרטיס האדום מידיו כאקט מחאתי. על התנהגות זו, הושעה לסקאנו משמונה משחקי ליגה.

בפגרת החורף של עונת 2015/16 חתם לסקאנו באינגולשטאדט 04, והיווה תוספת כוח משמעותית בהתקפת הקבוצה, שסיימה במקום ה-11 בעונת הבכורה שלה בבונדסליגה. את שער הבכורה בקבוצה הבקיע לסקאנו בתיקו 3-3 מול שטוטגרט במרץ 2016.

בקיץ 2019, לאחר שירד שתי ליגות ברציפות עם אינגולשטאט, חתם לסקאנו בחוארס מליגת העל המקסיקנית.

==קריירה בינלאומית==
לסקאנו שיחק בנבחרת פרגוואי עד גיל 17 בצעירותו, והבקיע במדיה חמישה שערים, אך במשך שנים רבות לא נכלל בסגל של נבחרת פרגוואי הבוגרת. במוקדמות מונדיאל 2018 זומן לסקאנו על ידי מאמן הנבחרת רמון דיאס, והתרומה הייתה מיידית, כאשר הבקיע ארבעה שערים בשלושה משחקים בטורניר מוקדמות זה, לרבות צמד מול נבחרת אקוודור ושערים מול נבחרת בוליביה ונבחרת ברזיל. לסקאנו זומן לסגל פרגוואי לקופה אמריקה סנטנריו.

== קישורים חיצוניים ==

קטגוריה:כדורגלנים פרגוואים
קטגוריה:חלוצי כדורגל פרגוואים
קטגוריה:כדורגלני פ.צ. ויל
קטגוריה:כדורגלני תון
קטגוריה:כדורגלני לוצרן
קטגוריה:כדורגלני אינגולשטאדט 04
קטגוריה:כדורגלני נבחרת פרגוואי
קטגוריה:כדורגלני קופה אמריקה 2016
קטגוריה:ספורטאים זרים בשווייץ
קטגוריה:ספורטאים פרגוואים בגרמניה
קטגוריה:ספורטאים זרים במקסיקו
קטגוריה:ספורטאים זרים בצ'ילה
קטגוריה:פרגוואים שנולדו ב-1990
ברוויסיפיטיים

ברוויסיפיטיים או צפרדעי גשם (שם מדעי: Brevicipitidae) היא משפחה של דו-חיים מסדרת חסרי זנב החיה באפריקה שמדרום לסהרה. במשפחה 34 מינים ב-5 סוגים.

אלו קרוביהם של משפחת המיקרוהיליים, ובעבר גם השתייכו אליה, וכן של ההמיסוטיים. הם חיות בטבע באזורים יבשים יותר משאר הקרפדות.

צפרדעים אלה מעוגלות, קצרות רגליים ובעלות גב מנופח ומעוגל. הן נראות לעיתים נדירות עקב שהותם מתחת לאדמה או לעלים במשך היום ורק במהלך הלילה הן יוצאות לצוד חרקים. במינים אלה בדרך כלל הנקבות גדולות יותר מהזכרים.

מינים אלה הופכים לראשנים ללא שהייה במים, והם בוקעים בקבוצות ביצים, בשלוליות מתחת לאדמה, עד להתבגרותם.

==סוגים==
*סוג ומין יחיד Balebreviceps hillmani
*צפרדע קצרת ראש (Breviceps)
*Callulina
*Probreviceps
*סוג ומין יחיד Spelaeophryne methneri

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:ניאובטרכיה
ג'ון ר. ויין

סר ג'ון רוברט ויין (באנגלית: John Robert Vane; ) היה רוקח יהודי אנגלי, שזכה בפרס נובל לפיזיולוגיה או לרפואה לשנת 1982 (יחד עם בנט סמואלסון וסונה ברגסטרם) "על גילוייהם לגבי פרוסטגלנדינים". קיבל את המדליה המלכותית בשנת 1989.

למרות חשיבותו הכימית הגדולה ושלל השפעותיו על גוף האדם, דרך פעולתו של האספירין בגוף פוענחה רק בשנת 1970 על ידי ג'ון ר. ויין שגילה, במחקר שזיכה אותו בפרס נובל ובתואר אבירות, שהאספירין "מעניק" את קבוצת האצטיל שלו לאנזים הנקרא ציקלואוקסיגנאז (COX). דבר זה מדכא לחלוטין את פעילותו של האנזים, והיא - ייצור פרוסטגלנדינים ותרומבוקסאנים בגוף.

== קורות חיים ==
ויין נולד בווסטרשייר שבאנגליה ב-1927 למאוריס ויין, בן למשפחת מהגרים יהודים מרוסיה, ולפרנסיס ויין, ממשפחת חקלאים מקומית. החל ללמוד כימיה באוניברסיטת בירמינגהם וקיבל תואר ראשון בפרמקולוגיה באוניברסיטת אוקספורד, שם קיבל גם תואר דוקטור בשנת 1953. לימד זמן קצר באוניברסיטת ייל וחזר לפוסט דוקטורט באוניברסיטת לונדון. 

ויין לימד באוניברסיטת לונדון במשך כ-18 שנים, שם חקר את דרך פעולתם של האספירין והפרוסטגלנדין, באמצעות ניסויים בבעלי חיים, מחקר שזיכה אותו אחר כך בפרס נובל לפיזיולוגיה או לרפואה לשנת 1982 (יחד עם בנט סמואלסון וסונה ברגסטרם) "על גילוייהם לגבי פרוסטגלנדינים".

החל מ-1973 שימש כמנהל המחקר של קרן ולקם, שם גילה את הפרוסטאצילין.

ב-1985 חזר לאקדמיה להמשך מחקר.

ויין התחתן עם אליזבת דפנה פייג' ב-1948 והיו להם 2 בנות.

==עבודתו==

==פרסים==
* 1974 - חבר החברה המלכותית 
* 1977 - פרס לסקר
* 1982 - פרס נובל לפיזיולוגיה או לרפואה 
* 1982 - דוקטור לשם כבוד באוניברסיטת אברדין
* 1989 - המדליה המלכותית

==קישורים חיצוניים== 

* 
* [http://www.theguardian.com/news/2004/nov/25/guardianobituaries.health הספד לזכרו], באתר The Guardian, 25/11/2004
* 

==הערות שוליים==

קטגוריה:זוכי פרס נובל יהודים בריטים
קטגוריה:זוכי פרס נובל לפיזיולוגיה או לרפואה
קטגוריה:זוכי המדליה המלכותית
קטגוריה:רוקחים יהודים בריטים
קטגוריה:פרמקולוגים יהודים
קטגוריה:פרמקולוגים בריטים
קטגוריה:ביוכימאים יהודים
קטגוריה:אבירים בריטים
קטגוריה:עמיתים יהודים בחברה המלכותית
קטגוריה:אנגלים שנולדו ב-1927
קטגוריה:אנגלים שנפטרו ב-2004
קטגוריה:בוגרי אוניברסיטת ברמינגהאם
קטגוריה:סגל אוניברסיטת קווין מרי בלונדון
קטגוריה:בוגרי אוניברסיטת קווין מרי בלונדון
קטגוריה:זוכי פרס אלברט לסקר למחקר רפואי בסיסי
EL/M-2238 STAR

EL/M-2238 3D STAR, היא מערכת מכ"ם רב-תכליתי לשימוש על גבי כלי שיט הנותן מענה לצורכי חיפוש אווירי וקרקעי שפותח על ידי מפעל אלתא של התעשייה האווירית. הוא מיועד לספינות בינוניות כמו קורבטה או פריגטה. STAR הוא ראשי תיבות Surveillance & Threat Alert Radar.

== עיצוב ותיאור ==
המערכת מכילה מכ"ם חיפוש תלת־ממדי עם יכולת "multi-mode" עם פולס דופלר קוהרנטי לחלוטין אשר פועל בתדרי S band (בין 2 ל-4  ג'יגה-הרץ). הוא יכול לבצע חיפושים אוויריים וקרקעיים בו זמנית ונועד לתמוך במערכות נ"מ ותותחנים. האנטנה שלו היא חיישן דופלר יש מערך אופקי של אלומות 3D ומערך אנכי של קורני רצועות (Strip radiators). יש לו אפשרות לתכנות מחדש של עיבוד האותות, והוא מיוצב בתוך גלגול והגבהה של 20 מעלות. הוא מגיע בשלוש גרסאות - גדול, גרסה כפולת-פנים, בינוני וקטן גרסה יחידת פנים.
{| border="1" cellpadding="2" cellspacing="1" class="toccolours" style="margin: auto auto 10px; border-collapse: collapse;"

! סוג
!טווח פעולה (ק"מ)
!זיהוי מטוסי קרב (ק"מ)
!זיהוי טיל אוטומטי (ק"מ)
!קצב סריקה (סל"ד)
!משקל מעל/מתחת לסיפון (ק"ג)
! צריכת חשמל (קילוואט)
|-
|קטן
|200
|150
|20
|12/24
|700/1300
|21
|-
|בינוני
|250
|200
|25
|N/A
|N/A
|N/A
|-
|גדול
|350
|250
|28
|6/15
|2000/2400
|34
|}

== מפעילים ==
המכ"ם מותקן בספינות של חילות הים הבאים:
; 
* משחתות מסוג ראג'פוט - הוא החליף את מכ"ם MR-310U אנגרה (סימול נאט"ו: Head Net-C), כדי לספק את המיקוד עבור מערכת ברק שהותקנה. הוא מותקן לפני התורן.
* פריגטות מסוג גודווארי
* פריגטות מסוג שיוואליק
; 
* סיבולת-שיעור משטחי הנחיתה מסוג Endurance
; הצי של ונצואלה
* פריגטה מסוג מריסקל - מותקן תוך שדרוג שתי הספינות הראשונות מריסקל סוקרה או F-21 ו - אדמירל Brión או F-22. מותקן על ספח התורן.

==קישורים חיצוניים==

==הערות שוליים==

קטגוריה:מוצרי אלתא
קטגוריה:מכ"ם
מהירות אווירית מתוקנת

מהירות אווירית מתוקנת (באנגלית: Calibrated Air Speed או בראשי תיבות: CAS) הוא נתון המחושב לתיקון שגיאות מכשירים ומצב של מהירות אווירית מכשירית. הנתון משמש כצעד ביניים לחישוב מהירות אווירית אמיתית ולחישוב תכונות הניהוג של מטוסים במהירויות שונות (יחד עם מהירות אווירית מושווית) מכיוון שהנתון הזה מתאר את הלחץ הדינמי על משטחי ההיגוי ללא תלות צפיפות האוויר, גובה רוח ושאר גורמים. למרות שמהירות האווירית המושווית משמשת את המהנדסים לחישובים אלה, לא ניתן להציג את הנתון הזה על ידי מחוונים סטנדרטיים ולכן מהירות האווירית המתוקנת משמשת את צוותי האוויר במהלך טיסה.

השימוש הגובר בג'י פי אס הקטין את השימוש בנתוני CAS לחישובים של מהירות אווירית אמיתית מכיוון שמכשירי הניווט מסוגלים לתת קריאה ישירה של נתון זה ואף נתון מהירות קרקעית. בדרך כלל מהירות האווירית המתוקנת נמדדת בקשרים, כאשר בשביל להבדיל מהירות זאת ממהירויות אחרות מסמלים אותה ב-KCAS (ראשי תיבות של:"Knots Calibrated Air Speed").

==ראו גם==
*מהירות אווירית
*מהירות אווירית מושווית
*מהירות אווירית אמיתית

קטגוריה:מונחים בתעופה
מהירות אווירית מושווית

מהירות אווירית מושווית (באנגלית: Equivalent Air Speed או בראשי תיבות: EAS) הוא נתון מחושב של מהירות אווירית בגובה פני הים ובלחץ סטנדרטי בו הלחץ הדינמי זהה ללחץ הדינמי במהירות האווירית האמיתית ובגובה בו טס המטוס. הנתון שימושי לחישוב תכונות הניהוג של המטוס בכל הגבהים אך לא ניתן להצגה במחוון פשוט.

בדרך כלל מהירות האווירית המושווית נמדדת בקשרים, כאשר בשביל להבדיל מהירות זאת ממהירויות אחרות מסמלים אותה ב-KEAS (ראשי תיבות של:"Knots Equivalent Air Speed").
==ניסוח מתמטי==
ניתן להציג את היחס היוצר את הערך על ידי המשוואה הבאה:
<math>EAS = TAS \times \sqrt{\frac{\rho}{\rho_0}}</math>

כאשר:
<math>\rho\,</math> - צפיפות האוויר בגובה המדידה.

<math>\rho_0\,</math> - צפיפות האוויר הסטנדרטית בגובה פני הים (1.225 קילוגרם למטר מעוקב).

TAS - מהירות אווירית אמיתית.

EAS - מהירות אווירית מושווית.

המשוואה הבאה מתארת את המהירות האוויר המושווית כפונקציה של לחץ דינמי:
<math>EAS = \sqrt{\frac{2q}{\rho_0}}</math>

כאשר:
<math>\rho_0\,</math> - צפיפות האוויר הסטנדרטית בגובה פני הים (1.225 קילוגרם למטר מעוקב).

<math>{q}\, </math>- לחץ דינמי המחושב על פי: <math>q = \tfrac12\, \rho\, v^{2}</math>

כמו כן ניתן לתאר את המהירות האוויר המושווית כפונקציה של מספר מאך על פי:
<math>EAS ={a_0} M \sqrt{P\over P_0}</math>

כאשר:
<math>{a_0}\, </math> - מהירות הקול הסטנדרטית בטמפרטורה של 15 מעלות צלזיוס (661.47 קשר)

<math>M\, </math> - מספר מאך

<math>P\, </math> - לחץ סטטי

<math>P_0\,</math> - לחץ סטנדרטי בגובה פני הים (1013.25 hPa)

==ראו גם==
*מהירות אווירית
*מהירות אווירית מתוקנת
*מהירות אווירית אמיתית

==קישורים חיצוניים==
*[http://www.dept.aoe.vt.edu/~lutze/AOE3104/airspeed.pdf מתוך AOE 4124 Configuration Aerodynamics]

קטגוריה:מונחים בתעופה
קטגוריה:מהירות
דוד שרן

דָּוִד שָׁרָן (נולד בשנת 1969) הוא מזכיר חברת קו צינור אילת אשקלון, ראש הסגל לשעבר בלשכת ראש הממשלה ומנהל לשכת ראש הממשלה.

באפריל 2021 הוגש נגדו כתב אישום בקבלת שוחד בפרשת הצוללות וכלי השיט.

==ביוגרפיה==
יליד תל אביב. שירת בצה"ל כקצין ומפקד פלוגה במערך הנ"מ של חיל האוויר והגיע במילואים לדרגת סגן אלוף. לשרן תואר ראשון מאוניברסיטת תל אביב במזרחנות ובגאוגרפיה ותואר שני בלימודי משפט ובהיסטוריה של ארצות הברית. נשוי להגר קאופמן, לשעבר מנהלת לשכתו של השר סילבן שלום ומזכירת "עמידר".

בתקופת לימודיו באוניברסיטת תל אביב היה מפעילי הליכוד בקמפוס ושימש יושב ראש מועצת הצעירים של המפלגה. בשנת 1999 שימש יועצו של יובל שטייניץ, שכיהן כיו"ר ועדת החוץ והביטחון של הכנסת. בשנת 2009, עם מינויו של שטייניץ לשר האוצר, היה שרן ראש המטה שלו, ושימש בתפקיד זה עד שנת 2013.

בשנת 2013 מונה למזכיר חברת קו צינור אילת אשקלון. הוא שימש בתפקיד זה במשך כשנה וחצי.

בנובמבר 2014 יצא לחופשה ללא תשלום מעבודתו בקצא"א והחל למלא את תפקיד מנהל לשכת ראש הממשלה בנימין נתניהו. נתניהו, ששימש גם כשר התקשורת, מינה תחילה את שרן לטפל בנוסף בתחום התקשורת במשרדו, אולם כעבור חודש החליט נתניהו למנות את עו"ד איתן צפריר כראש מטה המשרד. במאי 2016 הוחלט על מינויו למזכיר הממשלה אך באוגוסט אותה שנה הוחלט שלא יתמנה לתפקיד. בעקבות זאת התפטר שרן וחזר לתפקידו בקצא"א.

ב-3 בספטמבר 2017 נעצר שרן בחשד לקבלת שוחד במסגרת פרשת הצוללות וכלי השיט והורחק מתפקידו בקצא"א. באוקטובר 2017 הורחק ל-30 יום נוספים מתפקיד מזכיר קצא"א. אחרי שהמשטרה גיבשה תשתית ראייתית לביצוע עבירות שוחד, מרמה והפרת אמונים, קשירת קשר לביצוע פשע, הלבנת הון ועבירות מע"מ בפרשה, ואחרי שימוע שנערך לו - ב-2021 הוגש נגדו כתב אישום בפרשה. על פי כתב האישום, שרן פעל במסגרת תפקידו כפקיד בכיר בשירות המדינה - ראש מטה שר האוצר, מזכיר חברת קצא"א וכראש לשכת ראש הממשלה - לקדם את האינטרסים של גנור, שהיה נציג תאגיד טיסנקרופ בישראל, וגנור העביר לשרן, בידי מתווכים, סכום של כ-130,000 שקלים.

בפברואר 2019 התמודד בפריימריז של הליכוד על משבצת של נציג מחוז תל אביב לקראת הבחירות לכנסת ה-21. הוא היה היחיד מבין המתמודדים שזכה לתמיכה מפורשת של יו"ר המפלגה בנימין נתניהו אך הפסיד למתמודדת מיכל שיר ולא נבחר לכנסת.

שרן העיד כעד תביעה במשפטם של בנימין נתניהו ושאול אלוביץ, במסגרת תיק 4000. ב-2 במרץ 2018 שרן מסר עדות מקיפה בתיק 4000, בזמן שראש הממשלה ורעייתו נחקרו במקביל. בדצמבר 2022 עלה להעיד במסגרת המשפט, שם חזר בו מעדותו במשטרה. בעקבות זאת ביקשה פרקליטות המדינה להכריז על שרן כעד עוין. שרן טען שהוא מרגיש מאוים מצד הפרקליטות ונציגיה, וכי רודפים את בני משפחתו על רקע היותו נאשם בפרשת הצוללות.

=== חיים אישיים ===
נשוי ומתגורר בתל אביב.

==קישורים חיצוניים==
* 
* 
* 
* 

==הערות שוליים==

קטגוריה:מנהלי לשכת ראש הממשלה
קטגוריה:פעילי הליכוד
קטגוריה:ישראלים שנולדו ב-1970
חתול סומלי

החתול הסומלי (Somali) הוא חתול אביסיני אלא שפרוותו ארוכה יותר. למרות שמו מקור החתול הסומלי הוא באוסטרליה. מקור השם הוא על שם סומליה שבאפריקה. החתול הסומלי משתייך למשפחת החתולים בעלי שיער באורך בינוני.

== היסטוריה של הגזע ==
258x258 פיקסלים
מקור החתול הסומלי הוא באוסטרליה, אך הוא בעצם וריאציה של החתול האמביסני השייך לקבוצת החתולים קצרי השיער, אלא שיש לגזע פרווה ארוכה יותר. הגן האחראי על הפרווה הארוכה הוא גן רצסיבי. החתול הסומלי בעל הפרווה הארוכה יותר נחשב נחות  במהלך השנים 1920 עד 1930 אך מעמדו  השתנה כאשר ב-1960 מרביע אמריקאי הצליח להרביע מספר פעמים חתולה מגזע אמביסני באופן עקבי, וכך נוצר גזע החתול הסומלי. החתולים האמבסינים בעלי הפרווה הארוכה התגלו בבתי הרבעה של אמבסינים. משערים כי גן הפרווה הארוכה הרציסיבי הגיע לחתולים האמבסינים במהלך מלחמת העולם השנייה, אז היה מחסור באמביסינים והרביעו אותם עם גזע זר ולא ידוע, אך זה אינו וודאי.

== מבנה ומאפיינים ==
מבנה הגוף של החתול הסומלי בינוני, ומשקלו נע בין 2.5 ל-4 קילוגרמים.

לחתול הסומלי יש מראה "שועלי" בזכות הפרווה הארוכה, האוזניים הארוכות והזקורות והעיניים המלוכסנות מעט. זנב החתול הסומלי בצורת מניפה. גורי הגזע מתבגרים ומגיעים לגודלם המלא בגיל 18 חודשים. לחתולים הסומלים יש בעיות גנטיות, בעיקר בעיות שיניים, אך אלו נעלמו בין השנים 1990–2006 בזכות הרבעה בטוחה. הנקבה מגזע זה ממליטה 4-3 גורים בכל המלטה.

== צבעיו של החתול הסומלי ==
פרוותו של הסומלי "טיקית" כלומר יש בה כמה גוונים. חום זהוב הוא הצבע הנפוץ ביותר בפרווה של הסומלי בשילוב טיקים שחורים. קשת הצבעים שיכולים להימצא בחתול הסומלי מונה כ - 28 גוונים וביניהם: כחול, כסף, לילך, שוקולד, אדום שמנת ועוד.

== אופי וטיפול בחתול הסומלי ==
החתול הסומלי הוא נוח, סקרן ומלא חיים, בדומה לאופיו של החתול האמבסיני. החתול הסומלי מלא אנרגיה, אוהב לשחק וזקוק לתשומת לב רבה, הוא אוהב, חכם, ואינו אוהב להיות סגור בבית.

אורך הפרווה הארוכה של החתול הסומלי משפיע על דרכי הטיפול והטיפוח שלו, ולכן בניגוד לחתול האמבסיני טיפוח השיער של החתול הסומלי מצריך הברשות תכופות. למרות אורך הפרווה הם אינם משירים שיער.

== קישורים חיצוניים ==

* [https://web.archive.org/web/20151209055655/http://www.akita.co.il/%D7%A1%D7%95%D7%9E%D7%9C%D7%99 אקיטה]- החתול בעל המראה השועלי, סומלי 
* [http://www.biopet.co.il/%D7%97%D7%AA%D7%95%D7%9C_%D7%A1%D7%95%D7%9E%D7%9C%D7%99 ביו פט- תיאור היסטוריה ותכונות החתול הסומלי]

==הערות שוליים==

סומלי
קאמי ארנסט

קאמי ארנסט (בצרפתית: Camille Ernst; 1900, סלסטה – 1983, פריז) היה מושל מחוז וחסיד אומות העולם מצרפת.

==קורות חיים==
ארנסט נולד למשפחה קתולית מאלזס. הוא למד באגנו, בשטרסבורג ובפריז. בשנת 1924 מונה לתפקיד מורה בבית הספר האלזסי ברובע השישי של פריז. לאחר מכן מונה לתפקידים בכירים במשרדי המושל באזורים במזרח צרפת, בהם אלזס, אורן ומז.

===פעילותו בתקופת מלחמת העולם השנייה===
בעת כיבוש צרפת על ידי גרמניה הנאצית היה ארנסט בתפקיד פקידותי במחוז בר-לה-דוק. הוא סירב להכיר בכיבוש הגרמני וקרא לאוכלוסייה להתנגד בדרכים לא אלימות. ב-14 ביולי 1940, יום העצמאות הצרפתי, תלה את דגל צרפת על בניין המושלות וקרא לתושבי העיר להתכנס ליד אנדרטה להנצחת חללי צרפת במלחמה. בתגובה נאסר, נשפט על ידי בית דין צבאי גרמני, ונדון לשמונה ימי מאסר ולקנס. לאחר שחרורו הוחרם רכושו והוא גורש על ידי הגרמנים לדרום צרפת. הוא היה חבר תנועת ההתנגדות הצרפתית.

משטר וישי מינה אותו בספטמבר 1940 לפקיד בכיר במחוז ארו והוא פעל ממונפלייה. בתפקידו זה היה ראש הז'נדרמריה, תפקיד שאפשר לו להיות מעורב בהצלת חייהם של מספר יהודים. בין היתר הציל את חייו של יהודי גרמני שעמד בפני גירוש, על ידי "מעצרו" בבית סוהר. כמו כן הזהיר מראש מספר יהודים בעת שהוצאו נגדם צווי מעצר, ואלה הסתתרו.

בנובמבר 1942, עם פלישת גרמניה לדרום צרפת וכיבוש אזור השליטה של משטר וישי, סיפק ארנסט סיוע ליהודים גרמנים שהתגוררו באזור המחוז שבשליטתו. הוא סייע להם במידע וכן הודיע להם על מקומות מסתור בטוחים באזור. במקביל החל בפעולות של יצירת קשר עם תנועת ההתנגדות הצרפתית. הוא פעל במרסיי עם אנשי מחתרת שמוצאם היה מאלזס, כמותו. הוא סייע בהברחת צעירי מחתרת צרפתים לספרד. הוא סיפק תעודות זהות מזויפות לאסירים, עריקים, זרים שנמלטו מפני מעצר על ידי הכובש הגרמני, וכן יהודים. בין היתר סייע בשחרורם של מאות ילדים יהודים שנכלאו במחנות ריכוז גרמניים בדרום צרפת וסייע בארגון העברתם למוסדות הצלה יהודיים, בהם מוסדות שהסתייעו בקונסיסטוריה המרכזית של יהודי צרפת.

בפברואר 1943 נעצר ארנסט על ידי שלטונות וישי, שכעת קיבלו את הוראותיהם ישירות מהגסטפו במונפלייה. הוא שוחרר לאחר שמונה ימים, אך פוטר מעבודתו וסמכויותיו נשללו. באפריל מונה לתפקיד מנהלתי זוטר יותר במרסיי, משם המשיך בפעולות ההצלה שלו, אך בנובמבר נעצר שוב ונכלא בבית סוהר במרסיי, ומשם הועבר למחנה הריכוז קומפיין שמצפון לפריז. הוא גורש למחנה הריכוז דכאו אך שוחרר על ידי הכוחות האמריקניים ב-8 במאי 1945.

==לאחר המלחמה==
לאחר שחרור צרפת שב ארנסט לתפקיד מושל מחוז וכיהן במחוז ארדן. הוא סייע בשיקום האזור ובייצוב הממשלה הזמנית של הרפובליקה הצרפתית. הוא היה מושל מחוז אן וכן מושל באלג'יר. משם שלח דיווחים על תנועות מחתרת שלימים היוו את הכוח האלג'יראי הלוחם במלחמת העצמאות של אלג'יריה.

עם שובו לצרפת היה ארנסט מושל במספר מחוזות ברחבי צרפת. במקביל סייע בגיבוש מערכת חבלי צרפת. בסוף הקריירה הציבורית שלו היה בעל תפקיד בכיר במשרד הפנים. בשנת 1965 תמך בשרל דה גול בבחירות לנשיאות.

==הנצחה==
בשנת 1971 הוכר ארנסט על ידי יד ושם בתור חסיד אומות העולם. על שמו נקראה כיכר במונפלייה, לא רחוק מבית הכנסת "מזל טוב" בעיר.

==קישורים חיצוניים==
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי תנועת ההתנגדות הצרפתית
קטגוריה:צרפתים שנולדו ב-1900
קטגוריה:צרפתים שנפטרו ב-1983
לוקאס הינטרזיר

לוקאס הינטרזיר (בגרמנית: Lukas Hinterseer; נולד ב-28 במרץ 1991) הוא כדורגלן אוסטרי המשחק כחלוץ בהנזה רוסטוק.

הינטרזיר הוא נכדו של האלוף האולימפי בסקי אלפיני, ארנסט הינטרזיר.

==קריירת מועדונים==

עונתו הראשונה של הינטרזיר במסגרת קבוצה בכירה, 2009-2010, הייתה מוצלחת ביותר, לאחר שהעפיל יחד עם קבוצתו ואקר אינסברוק מההליגה האוסטרית הראשונה לעבר הבונדסליגה האוסטרית. בשנת 2012 הושאל לוקאס פעמיים לתקופות קצרות, לקבוצות לוסטנאו 07 ופירסט וינה. ב-6 במאי 2014 חתם על חוזה תלת-שנתי במועדון הגרמני אינגולשטאדט 04. בעונת הבכורה שלו בקבוצה, 2014/15, העפיל הינטרזיר עם אינגולשטאדט אל הבונדסליגה מהמקום הראשון, כאשר הוא מבקיע תשעה שערי ליגה. בעונת 2015/16 הינטרזיר הציג יכולת טובה והיה חלק מעונה מפתיעה של אינגולשטאדט, שסיימה במקום ה-11, במרחק גדול ממאבקי התחתית שחזו עבורה בתחילת העונה. בעונת 2016/17 נשרו אינגולשטאט והינטרזיר לליגת הבונדסליגה השנייה.

בקיץ 2017 חתם הינטרזיר בבוכום מהבונדסליגה השנייה. הינטרזיר רשם שתי עונות מוצלחות בבוכום, בהן הבקיע 14 ו-18 שערים, אך לא הצליח להעפיל עם הקבוצה לבונדסליגה.

בקיץ 2019 עזב הינטרזיר את בוכום וחתם בהמבורג מהבונדסליגה השנייה. במחזור השלישי של עונת 2019/20, הבקיע הינטרזיר את שערו הראשון בהמבורג, שהיה שער ניצחון נגד קבוצתו הקודמת בוכום, במשחק שהסתיים בתוצאה 0–1.

==קריירה בינלאומית==

הינטרזיר ערך את הופעת הבכורה שלו במדי נבחרת אוסטריה ב-נובמבר 2013, בניצחון 0–1 מול ארצות הברית. הוא נכלל על סגל הנבחרת האוסטרית לטורניר הגמר של יורו 2016, בו כשלו האוסטרים להעפיל משלב הבתים.

==תארים==
עם אינגולשטאדט 04:
* אליפות הבונדסליגה השנייה: 2014/15

==קישורים חיצוניים==

קטגוריה:חלוצי כדורגל אוסטרים
קטגוריה:כדורגלני ואקר אינסברוק
קטגוריה:כדורגלני פירסט וינה
קטגוריה:כדורגלני אינגולשטאדט 04
קטגוריה:כדורגלני בוכום
קטגוריה:כדורגלני המבורג
קטגוריה:כדורגלני נבחרת אוסטריה
קטגוריה:כדורגלנים אוסטרים
קטגוריה:כדורגלני יורו 2016
קטגוריה:אוסטרים שנולדו ב-1991
קטגוריה:כדורגלני הנזה רוסטוק
קטגוריה:כדורגלני הנובר 96
זלקובה

זלקובה (שם מדעי Zelkova) היא סוג בעל שישה מינים של עצים נשירים במשפחת האולמוסים מישיים. העץ גדל באופן טבעי בדרום אירופה, בדרום-מערב אסיה ובמזרחה. העצים מגוונים בגודלם החל משיחים ועד לעצים בגובה של 35 מטרים.

עלי העץ נושרים בחורף וגדלים באביב ובקיץ, והם בעלי שוליים משוננים, אך - בניגוד לשאר עצי האולמוס - עם בסיס סימטרי לחוד העלה. פרי העץ הוא בית גלעין יבש דומה בצורתו לאגוז, והוא נוצר יחידי בכל עלה ועלה, בתוך הפטוטרת.

עץ הזלקובה דחוס ועל כן משמש לייצור רהיטים. חלק ממיני הזלקובה משמשים גם לצמחי נוי.

==קישורים חיצוניים==

* 

קטגוריה:צמחים שתוארו ב-1841
קטגוריה:טקסונים שתוארו בידי אדואר ספאש
קטגוריה:מישיים
מוקדמות מונדיאל 1970 - אירופה

75 נבחרות לאומיות נרשמו למוקדמות מונדיאל 1970, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית והותירו 14 מקומות לשאר הנבחרות.

לאירופה (אופ"א) הוקצו 9 מקומות, מתוכם אחד לאלופת העולם אנגליה ועל השאר התחרו 29 נבחרות.

פיפ"א דחתה את בקשת ההרשמה של . 29 הנבחרות הנותרות חולקו לשלושה בתים בני שלוש נבחרות כל אחד ולחמישה בתים בני ארבע נבחרות כל אחד, ובסך הכל לשמונה בתים. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה.

==מהלך המוקדמות==
===בית 1===

רומניה העפילה.
|

===בית 2===

מאחר ש ו סיימו עם מספר נקודות זהה, נערך משחק פלייאוף מכריע על ההעפלה במיקום נייטרלי.

צ'כוסלובקיה העפילה.
|

===בית 3===

איטליה העפילה.
|

===בית 4===

ברית המועצות העפילה.
|

===בית 5===

שוודיה העפילה.
|

===בית 6===

בלגיה העפילה.
|

===בית 7===

גרמניה המערבית העפילה.
|

===בית 8===

בולגריה העפילה.
|

==הערות שוליים==

קטגוריה:מוקדמות המונדיאל
קטגוריה:מונדיאל 1970
מוקדמות מונדיאל 1970 - אפריקה

75 נבחרות לאומיות נרשמו למוקדמות מונדיאל 1970, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית והותירו 14 מקומות לשאר הנבחרות.

לראשונה בתולדות הטורניר קיבלו מנצחות הטורניר באפריקה מקום ישיר במונדיאל. ל-CAF הוקצה מקום אחד, עליו התמודדו 13 נבחרות. פיפ"א דחתה את בקשת ההרשמה של ו, דבר שהותיר 11 נבחרות.

==מהלך המוקדמות==
פיפ"א דחתה את בקשת ההרשמה של ו. המשחקים התנהלו בשלושה סבבים:
* סיבוב ראשון: העפילה אוטומטית לסיבוב הבא. 10 הנבחרות הנותרו חולקו לחמישה זוגות ושיחקו במשחקי נוקאאוט בשיטת בית-חוץ. הנבחרת המנצחת (לפי התוצאה המצטברת בסיכום שני המשחקים) העפילה לסיבוב השני.
* סיבוב שני: 6 הנבחרות שיחקו בשלושה משחקי נוקאאוט בשיטת בית-חוץ. הנבחרת המנצחת העפילה לסיבוב הגמר.
* סיבוב הגמר: 3 הנבחרות שיחקו אחת נגד השנייה בשיטת בית-חוץ. הנבחרת הראשונה בבית העפילה למונדיאל.

===סיבוב ראשון===

סודאן העפילה לסיבוב השני כיוון שהבקיעה יותר שערים במשחק השני, למרות שהתוצאה בסיכום המשחקים הייתה 6 - 6.

התוצאה בסיכום שני המשחקים הייתה תיקו 2 - 2, ומאחר שלא ניתנה הארכה במשחק השני נערך משחק פלייאוף מכריע במיקום נייטרלי.

מרוקו העפילה לסיבוב השני.

תוניסיה העפילה לסיבוב השני.

ניגריה העפילה לסיבוב השני.

אתיופיה העפילה לסיבוב השני.

===סיבוב שני===

התוצאה בסיכום שני המשחקים הייתה תיקו 0 - 0, ולפיכך נערך משחק פלייאוף מכריע על זהות הנבחרת שתעפיל לסיבוב הגמר.

גם לאחר משחק הפלייאוף נותר השוויון בין הנבחרות, ובהטלת מטבע שנערכה נקבע כי מרוקו תעפיל לסיבוב הגמר.

סודאן העפילה לסיבוב הגמר.

ניגריה העפילה לסיבוב הגמר.

===סיבוב הגמר===

מרוקו העפילה, והייתה לנבחרת האפריקאית הראשונה שמעפילה למונדיאל מאז במונדיאל 1934.
|

קטגוריה:מוקדמות המונדיאל
קטגוריה:מונדיאל 1970
קטגוריה:מוקדמות המונדיאל (אפריקה)
מוקדמות מונדיאל 1954 - אירופה

45 נבחרות לאומיות נרשמו למוקדמות מונדיאל 1954, והתחרו על 16 מקומות בטורניר הגמר שנערך בשווייץ. , המדינה המארחת, ו, האלופה המכהנת, העפילו אוטומטית והותירו 14 מקומות שעליהן התחרו במוקדמות.

פיפ"א דחתה את בקשת ההרשמה של .

אירופה התחרתה בבתים 1 - 10 על 11 מקומות, עליהם התחרו 27 נבחרות מאירופה כולל ו.

==בית 1==
בבית הזה היו 3 נבחרות ששיחקו אחת נגד השנייה בשיטת בית-חוץ. הנבחרת שסיימה במקום הראשון העפילה.

גרמניה המערבית העפילה.

==בית 2==
שיטת המשחקים הייתה כמו בבית 1.

בלגיה העפילה.

==בית 3==
בבית זה היו 4 נבחרות שכל אחת מהן שיחקה פעם אחת נגד יריבתה. שתי הראשונות העפילו. בית זה שימש גם כאליפות הבית הבריטית לשנים 1953–1954.

אנגליה וסקוטלנד (שסירבה להשתתף במונדיאל 1950 בנסיבות זהות) העפילו.

==בית 4==
שיטת המשחקים הייתה כמו בבית 1.

צרפת העפילה.

==בית 5==
בבית זה היו שתי נבחרות ששיחקו אחת נגד השנייה בשיטת בית-חוץ. הנבחרת הראשונה בבית העפילה.

אוסטריה העפילה.

==בית 6==
שיטת המשחקים הייתה כמו בבית 5.

באותה תקופה לא הייתה משמעות להפרש השערים, ומאחר וספרד וטורקיה סיימו עם מספר נקודות זהה הוחלט לערוך משחק מכריע במיקום נייטרלי.

טורקיה העפילה לאחר הגרלה. לואיג'י פרנקו גמה, ילד בן 14 מרומא, שלף את השם של טורקיה מתוך כובע כשעיניו מכוסות.

==בית 7==
שיטת המשחקים הייתה כמו בבית 5. אולם, בעקבות פרישת העפילה אוטומטית.

==בית 8==
שיטת המשחקים הייתה כמו בבית 1.

צ'כוסלובקיה העפילה.

==בית 9==
שיטת המשחקים הייתה כמו בבית 5.

איטליה העפילה.

==בית 10==
שיטת המשחקים הייתה כמו בבית 1.

יוגוסלביה העפילה.

קטגוריה:מוקדמות המונדיאל
קטגוריה:מונדיאל 1954
קטגוריה:תחרויות כדורגל ב-1953
קטגוריה:תחרויות כדורגל ב-1954
מוקדמות מונדיאל 1958 - אירופה

55 נבחרות לאומיות נרשמו למוקדמות מונדיאל 1958, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית, והותירו 14 מקומות ל-53 הנבחרות האחרות.

לאירופה (אופ"א) הוקצו 11 מקומות, מתוכם 2 אוטומטיים למארחת שוודיה והאלופה גרמניה המערבית, ועל 9 המקומות הנותרים התחרו 27 נבחרות.

==מהלך המוקדמות==
27 הנבחרות שנותרו חולקו לתשעה בתים בני 3 נבחרות כל אחד. כל נבחרת שיחקה נגד יריבותיה בשיטת בית-חוץ, והנבחרת הראשונה בכל בית העפילה.

===בית 1===

אנגליה העפילה.

===בית 2===

צרפת העפילה.

===בית 3===

הונגריה העפילה.

===בית 4===

צ'כוסלובקיה העפילה.

===בית 5===

אוסטריה העפילה.

===בית 6===

פולין וברית המועצות סיימו עם מספר נקודות זהה, ומאחר ובאותה תקופה לא היה נהוג להתחשב בהפרש השערים נערך משחק פלייאוף מכריע במיקום נייטרלי.

ברית המועצות העפילה.

===בית 7===

יוגוסלביה העפילה.

===בית 8===

צפון אירלנד העפילה.

===בית 9===

סקוטלנד העפילה.

קטגוריה:מוקדמות המונדיאל
קטגוריה:מונדיאל 1958
מוקדמות מונדיאל 1962 - אירופה

56 נבחרות לאומיות נרשמו למוקדמות מונדיאל 1962, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית, והותירו 14 מקומות ל-54 הנבחרות האחרות.

לאירופה (אופ"א) הוקצו שמונה מקומות ישירים פלוס 2 מקומות בפלייאוף הבין-יבשתי (נגד נבחרת מאפריקה או מאסיה), עליהם התחרו 30 נבחרות כולל ו.

==מהלך המוקדמות==
30 הנבחרות חולקו לעשרה בתים, להם היו חוקים שונים כמפורט להלן:
* בבתים 1 - 6 ובבית 8 היו שלוש נבחרות. כל נבחרת שיחקה נגד יריבותיה בשיטת בית-חוץ. הנבחרת הראשונה בבית העפילה.
* בבית 7 היו חמש נבחרות ששיחקו בטורניר נוקאאוט שמשחקיו נערכו בשיטת בית-חוץ. הנבחרת שניצחה בסיבוב האחרון העפילה.
* בבית 9 היו שתי נבחרות ששיחקו אחד נגד השנייה בשיטת בית-חוץ. הנבחרת המנצחת העפילה לפלייאוף הבין-יבשתי אירופה-אפריקה.
* בבית 10 היו שתי נבחרות ששיחקו אחת נגד השנייה בשיטת בית-חוץ. הנבחרת המנצחת העפילה לפלייאוף הבין יבשתי אירופה-אסיה.

===בית 1===

שוודיה ושווייץ סיימו עם מספר נקודות זהה, ולפיכך נערך משחק מכריע במיקום נייטרלי.

שווייץ העפילה.

===בית 2===

בולגריה וצרפת סיימו עם מספר נקודות זהה, ולפיכך נערך משחק מכריע במיקום נייטרלי.

בולגריה העפילה.

===בית 3===

גרמניה המערבית העפילה.

===בית 4===

הונגריה העפילה.

===בית 5===

ברית המועצות העפילה.

===בית 6===

אנגליה העפילה.

===בית 7===
====סיבוב ראשון====

ישראל העפילה לסיבוב השני מול אתיופיה.

====סיבוב שני====

ישראל העפילה לשלב האחרון מול , שהעפילה אליו אוטומטית בזכות פרישת יריבתה .

====שלב הגמר====

איטליה העפילה.

===בית 8===

צ'כוסלובקיה וסקוטלנד סיימו עם מספר נקודות זהה, ולפיכך נערך משחק מכריע במיקום נייטרלי.

צ'כוסלובקיה העפילה.

===בית 9===

ספרד העפילה לפלייאוף הבין-יבשתי אירופה-אפריקה.

===בית 10===

יוגוסלביה העפילה לפלייאוף הבין-יבשתי אירופה-אסיה.

==הערות שוליים==

1962 - אירופה
מוקדמות - אירופה
מוקדמות מונדיאל 1966 - אירופה

74 נבחרות לאומיות נרשמו למוקדמות מונדיאל 1966, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית והותירו 14 מקומות לשאר הנבחרות. 16 המקומות במונדיאל חולקו לקונפדרציות השונות של פיפ"א.

לאירופה (אופ"א) הוקצו 10 מקומות, מתוכם אחד למארחת אנגליה, כשעל תשעת המקומות הנותרים התחרו 32 נבחרות כולל ו שהיו חלק מההתאחדות האסייתית.

==מהלך המוקדמות==
32 הנבחרות חולקו לארבעה בתים של שלוש נבחרות ולחמישה בתים של ארבע נבחרות, ובסך הכל תשעה בתים. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל.

===בית 1===

בלגיה ובולגריה סיימו עם מספר נקודות זהה, ולפיכך נערך משחק פלייאוף מכריע במיקום נייטרלי.

בולגריה העפילה.

=== בית 2 ===

גרמניה המערבית העפילה.

=== בית 3 ===

צרפת העפילה.

=== בית 4 ===

פורטוגל העפילה.

=== בית 5 ===

שווייץ העפילה.

=== בית 6 ===

הונגריה העפילה.

=== בית 7 ===

ברית המועצות העפילה.

=== בית 8 ===

איטליה העפילה.

=== בית 9 ===

 פרשה על מנת להביע תמיכה בנבחרות מאפריקה שפרשו מהמוקדמות על רקע שריון מקום יחיד לאפריקה ולאסיה ביחד. ספרד ואירלנד סיימו עם מספר נקודות זהה, ולפיכך נערך ב-10 בנובמבר 1965 משחק פלייאוף במיקום נייטרלי, בו גברה ספרד על אירלנד בתוצאה 1–0, והעפילה למונדיאל.

1966 - אירופה
מוקדמות - 1966
מוקדמות מונדיאל 1978 - אירופה

107 נבחרות לאומיות נרשמו למוקדמות מונדיאל 1978, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית, והותירו 14 מקומות לנבחרות האחרות.

לאירופה (אופ"א) הוקצו 9.5 מקומות, מתוכם אחד לאלופה גרמניה המערבית ועל השאר התחרו 31 נבחרות.

==מהלך המוקדמות==
32 נבחרות מאופ"א נרשמו למוקדמות. לאזור זה הוקצו 9.5 מקומות במונדיאל. גרמניה המערבית האלופה המכהנת, העפילה אוטומטית והותירה 8.5 מקומות ל-31 הנבחרות הנותרות. הנבחרות חולקו לחמישה בתים בני 3 נבחרות ולארבעה בתים בני 4 נבחרות, ובסך הכל ל-9 בתים. הן שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל, למעט זו שבבית 9 שהעפילה לפלייאוף הבין-יבשתי מול נציגת דרום אמריקה.

===בית 1===

פולין העפילה.
|

===בית 2===

איטליה העפילה.
|

===בית 3===

אוסטריה העפילה.
|

===בית 4===

הולנד העפילה.
|

===בית 5===

צרפת העפילה.
|

===בית 6===

שוודיה העפילה.
|

===בית 7===

סקוטלנד העפילה.
|

===בית 8===

ספרד העפילה.
|

===בית 9===

הונגריה העפילה לפלייאוף הבין-יבשתי מול נציגת דרום אמריקה.
|

קטגוריה:מוקדמות המונדיאל
קטגוריה:מונדיאל 1978
מוקדמות מונדיאל 1978 - אפריקה

107 נבחרות לאומיות נרשמו למוקדמות מונדיאל 1978, והתחרו על 16 מקומות בטורניר הגמר. , המארחת, ו, האלופה המכהנת, העפילו אוטומטית, והותירו 14 מקומות לנבחרות האחרות.

לאפריקה (CAF) הוקצה מקום אחד, עליו התחרו 26 נבחרות.

==מהלך המוקדמות==
26 נבחרות נרשמו לטורניר והתמודדו על מקום אחד במונדיאל, אך במהלך המשחקים פרשו נבחרות אחדות. המשחקים התנהלו במבנה הבא:
* סיבוב מקדים, סיבוב ראשון, סיבוב שני וסיבוב שלישי: כל אחד מהסבבים פעל במתכונת נוקאאוט, כשהנבחרות משחקות בשיטת בית-חוץ. המנצחת בסיכום שני המשחקים העפילה לסיבוב הבא, עד שבתהליך אלימינציה נותרו 3 נבחרות. במקרה של חוסר הכרעה הוארך המשחק (כלל יתרון בשערי חוץ לא היה נהוג אז), ואם גם לאחר מכן לא הייתה הכרעה נערך דו-קרב פנדלים. בחלק מהמקרים נערך משחק מכריע.
* סיבוב הגמר: 3 הנבחרות שיחקו אחת נגד השנייה בשיטת בית-חוץ. הנבחרת המנצחת העפילה למונדיאל.

===סיבוב מקדים===

סיירה לאון העפילה לסיבוב הראשון.

וולטה עילית העפילה לסיבוב הראשון.

===סיבוב ראשון===
בסיבוב זה היו אמורים להיערך משחקים בין ל, ו ו ו. ברם, לאור פרישת הרפובליקה המרכז אפריקאית, סודאן וטנזניה, העפילו יריבותיהן אוטומטית לסיבוב השני.

אלג'יריה העפילה לסיבוב השני.

זמביה העפילה לסיבוב השני.

התוצאה בסיכום שני המשחקים הייתה תיקו 2–2, אך תוניסיה העפילה לסיבוב השני לאחר שגברה על מרוקו 4–2 בדו-קרב פנדלים.

טוגו העפילה לסיבוב השני.

התוצאה בסיכום שני המשחקים הייתה תיקו 3–3, ולפיכך נערך משחק מכריע במיקום נייטרלי.

גינאה העפילה לסיבוב השני.

ניגריה העפילה לסיבוב השני.

קונגו ברזוויל העפילה לסיבוב השני.

חוף השנהב העפילה לסיבוב השני.

מצרים העפילה לסיבוב השני.

===סיבוב שני===
בסיבוב זה היה אמור להיערך משחק בין ל, אולם לאור פרישת זאיר העפילה ניגריה אוטומטית לסיבוב הבא.

תוניסיה העפילה לסיבוב השלישי.

גינאה העפילה לסיבוב השלישי.

חוף השנהב העפילה לסיבוב השלישי.

מצרים העפילה לסיבוב השלישי.

זמביה העפילה לסיבוב השלישי.

===סיבוב שלישי===

תוניסיה העפילה לסיבוב הגמר.

ניגריה העפילה לסיבוב הגמר.

מצרים העפילה לסיבוב הגמר.

===סיבוב הגמר===

תוניסיה העפילה.
|

==הערות שוליים==

קטגוריה:מוקדמות המונדיאל
קטגוריה:מונדיאל 1978
קטגוריה:מוקדמות המונדיאל (אפריקה)
מוקדמות מונדיאל 1982 - אפריקה

109 נבחרות לאומיות נרשמו למוקדמות מונדיאל 1982, והתחרו על 24 מקומות בטורניר הגמר, שהיו עלייה מ-16 מקומות במונדיאלים הקודמים. , המארחת, ו, האלופה המכהנת, העפילו אוטומטית, והותירו 22 מקומות לנבחרות האחרות.

לאפריקה (CAF) הוקצו 2 מקומות, עליהם התחרו 29 נבחרות.

==מהלך המוקדמות==
29 נבחרות מאפריקה נרשמו למוקדמות המונדיאל, אך פיפ"א דחתה את בקשתה של כיוון שזו לא שילמה את אגרת הרישום. הנבחרות התמודדו על 2 מקומות במונדיאל, והמשחקים התנהלו בארבעה סבבים:
* סיבוב ראשון: ארבע נבחרות (, , ו) העפילו אוטומטית לסיבוב השני. 24 הנבחרות הנותרות חולקו לזוגות, ושיחקו אחת נגד השנייה בשיטת בית-חוץ. המנצחת בסיכום שני המשחקים העפילה לסיבוב השני. בסיבוב זה היו אמורים להיערך מפגשים בין ל ובין ל, אך מצרים ומדגסקר העפילו לסיבוב השני בעקבות פרישת יריבותיהן.
* סיבוב שני וסיבוב שלישי: בכל אחד מהסבבים חולקו הנבחרות לזוגות, ושיחקו אחת נגד השנייה בשיטת בית-חוץ. המנצחות התקדמו עד שנותרו 4 נבחרות. מצרים העפילה לסיבוב השלישי אוטומטית בעקבות פרישת .
* סיבוב הגמר: 4 הנבחרות חולקו לשני זוגות, ושיחקו אחת נגד השנייה בשיטת בית-חוץ. הנבחרות המנצחות בסיכום שני המשחקים העפילו למונדיאל.

===סיבוב ראשון===

מרוקו העפילה לסיבוב השני.

זאיר העפילה לסיבוב השני.

קמרון העפילה לסיבוב השני.

גינאה העפילה לסיבוב השני.

ניגריה העפילה לסיבוב השני לאחר ניצחון 4 - 3 בדו-קרב פנדלים.

לוב העפילה לסיבוב השני.

זמביה העפילה לסיבוב השני.

ניז'ר העפילה לסיבוב השני בזכות יתרון שערי חוץ.

אלג'יריה העפילה לסיבוב השני.

טנזניה העפילה לסיבוב השני.

===סיבוב שני===

אלג'יריה העפילה לסיבוב השלישי.

ניז'ר העפילה לסיבוב השלישי בזכות יתרון שערי חוץ.

גינאה העפילה לסיבוב השלישי.

קמרון העפילה לסיבוב השלישי.

מרוקו העפילה לסיבוב השלישי לאחר ניצחון 5 - 4 בדו-קרב פנדלים.

ניגריה העפילה לסיבוב השלישי.

זאיר העפילה לסיבוב השלישי.

===סיבוב שלישי===

אלג'יריה העפילה לסיבוב הגמר.

ניגריה העפילה לסיבוב הגמר.

מרוקו העפילה לסיבוב הגמר.

קמרון העפילה לסיבוב הגמר.

===סיבוב הגמר===

אלג'יריה העפילה למונדיאל.

קמרון העפילה למונדיאל.

קטגוריה:מוקדמות המונדיאל
קטגוריה:מונדיאל 1982
קטגוריה:מוקדמות המונדיאל (אפריקה)
אדמון אווראר

אדמון לואי אווראר (בצרפתית: Edmond Louis Evrard, 1890, איסברג שבצפון צרפת – 1981, פה-דה-קאלה) היה פסטור בפטיסטי וחסיד אומות העולם מצרפת.

==קורות חיים==
אווראר נולד להורים ממוצא בלגי. משנת 1925 היה כומר בפטיסטי בניס.

===פעילות להצלת יהודים במהלך מלחמת העולם השנייה===
מראשית הכיבוש הגרמני של צרפת במאי 1940 נשא אברה דברים בדרשות יום א' נגד רדיפת היהודים, בין אם על ידי משטר וישי בדרום צרפת, בין אם על ידי הגרמנים ששלטו בצפון צרפת ובמערבה. הוא האיץ בבני קהילתו לסייע ליהודים ועבד בצמוד לקבוצות מחתרת והתנגדות יהודיות. 

בראשית תקופת הכיבוש הנאצי של צרפת הייתה ניס תחת שלטון איטלקי ולכן, על אף החוקים האנטישמיים, זכו יהודיה ליחס יותר טוב. עם זאת, בספטמבר 1943, עם כניעת איטליה לבעלות הברית, נחשפו גם עשרות אלפי היהודים שהיו בניס – יהודים צרפתיים וזרים כאחד – לסכנת רדיפה וגירוש על ידי הגרמנים והצרפתים משתפי הפעולה עמם. בסוף 1943, עם החמרת מצב היהודים, נהג אווראר לתת מחסה בביתו ליהודים נרדפים לתקופות קצרות, עד שהתאפשר להם לעבור למקומות מסתור קבועים. בעזרת פעילי מחתרת יהודיים סיפק אברה ליהודים רבים מסמכי זהות מזויפים. 

קודם לכן, באוגוסט 1943, עבר אווראר לכפר לה שמבון-סור-ליניון ושהה שם מספר ימים. שם נודע לו על יהודים נרדפים שהוסתרו על ידי תושבי הכפר. עם שובו לניס שאב אווראר השראה מעצם מעשי ההסתרה ומדרכי הפעולה של תושבי לה שמבון-סור-ליניון ויצר קשר עם פעילי מחתרת מקומיים שסייעו ליהודים נרדפים בניס. 

אווראר, אשתו אידה ובניו לואי ודניאל, שהיו בשנות העשרה לחייהם, העבירו יהודים בחשאי מעירם ניס לכפר לה שמבון-סור-ליניון ומשם סייעו בהעברתם אל מעבר לגבול שווייץ. אווראר ושני ילדיו היו יועצים בצבא הישע בכפר לה שמבון-סור-ליניון, ובחסות זו ליוו את היהודים – שהיו לבושים כחברים בתנועת הצופים השווייצרית – אל הגבול. 

יחד עם אשתו ובניו, סייע אווראר ליהודים מסתתרים בניס. הם יצרו קשר בינם לבין אנשים שנאותו להסתירם, סיפקו להם כרטיסי מזון וסייעו להם להימלט מהעיר לאזורים בטוחים יותר, במקרה הצורך. במרץ 1944 אף חגג אווראר עם מספר יהודים את חג הפורים בכנסייה בעיר ואפשר להם להשתמש בכנסייה לשם הקראתה של מגילת אסתר. בעוד החוגגים היהודים התפללו בכנסייה, שמרו בניו של אווראר ברחוב, מחוץ לכנסייה. גם בחג הפסח סייע אווראר ליהודים – הוא חילק להם מצות כדי לסייע להם לחגוג את החג.

בשני מקרים לפחות הגיע אווראר למטה הגסטפו בניס כדי לפעול לשחרורן של שתי יהודיות שנכלאו, והצליח לעשות זאת לפני שאלה גורשו למחנות ריכוז. 

אחיו של אדמון אווראר, פייר, סייע אף הוא ליהודים בעירו, קאור.

==לאחר המלחמה==
לאחר המלחמה המשיך אווראר בפעילותו למען נזקקים, בעיקר ילדים, ופעל להקמת מוסדות סיוע לילדים.

==הנצחה והכרה==
ב-1994 הכיר יד ושם בכומר אדמון אווראר, באשתו אידה ובבניו לואי ודניאל בתור חסידי אומות העולם.

==קישורים חיצוניים==
* 

==הערות שוליים==

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:צרפתים במלחמת העולם השנייה
קטגוריה:ואלונים
קטגוריה:חברי תנועת ההתנגדות הצרפתית
קטגוריה:כמרים פרוטסטנטים צרפתים
קטגוריה:כמרים בפטיסטים 
קטגוריה:צרפתים שנולדו ב-1890
קטגוריה:צרפתים שנפטרו ב-1981
רמזאן אוזקאן

רמזאן אוזקאן (בטורקית: Ramazan Özcan, נהגה בטורקית: רמזאן אוזג'אן (או: רמזאן אזג'אן); נולד ב-28 ביוני 1984 בהוהנמס שבאוסטריה) הוא כדורגלן עבר אוסטרי ממוצא טורקי.

==קריירת מועדונים==

אוזקאן החל את הקריירה המקצוענית שלו בקבוצת אוסטריה לוסטנאו, בשנת 2003. אחרי שלוש עונות, בהן עמד בשערה של קבוצתו, חתם אוזקאן בקיץ 2006 בקבוצת רד בול זלצבורג. הוא בילה בזלצבורג עונה וחצי, בהן שימש כשוער שלישי בסגל, וערך בתקופה זו 2 הופעות בלבד במסגרת הבונדסליגה האוסטרית. בפגרת החורף של עונת 2007–2008, אוזקאן עבר בהשאלה לגרמניה, כאשר חתם בקבוצת הבונדסליגה השנייה הופנהיים 1899. הוא עמד בשער קבוצתו החדשה בכל יתר משחקיה לאותה העונה, 17 במספר, בהם ספג 13 שערים בלבד, וזכה עימה בהעפלה לבונדסליגה. בסיומה של עונת הבכורה המוצלחת של אוזקאן בגרמניה, הוחתם בהעברה רשמית בהופנהיים. לאחר העפלת קבוצתו, אוזקאן הורד לספסל קבוצתו, דבר שהוביל להשאלתו לבשיקטש הטורקית בשנת 2010. גם בטורקיה לא זכה לקרדיט רב בהרכב קבוצתו הזמנית, ולא שותף באף משחק ליגה במדיה. ב-2011, עבר לקבוצת אינגולשטאדט 04 מהבונדסליגה השנייה בגרמניה, ומיד זכה למקום בהרכב הקבוצה. בסיום עונת 2014–2015, זכה עם קבוצתו בהעפלה היסטורית לבונדסליגה. בקיץ 2016, אוזקאן נרכש על ידי קבוצת באייר לברקוזן.

==קריירה בינלאומית==
אוזקאן זומן לסגל נבחרת אוסטריה לקראת טורניר הגמר של יורו 2008, לאחר פרישה בשל מחלה של השוער השלישי המקורי בסגל הנבחרת, הלגה פאייר. אוזקאן, לא שותף באף משחק במהלך הטורניר. הוא ערך את הופעת הבכורה שלו עבור מולדתו, ב-20 באוגוסט 2008 במשחק התיקו 2-2 מול איטליה, לאחר שהחליף את אלכס מנינגר במחצית המשחק.

==קישורים חיצוניים==

קטגוריה:כדורגלנים אוסטרים
קטגוריה:שוערי כדורגל אוסטרים
קטגוריה:כדורגלני רד בול זלצבורג
קטגוריה:כדורגלני הופנהיים
קטגוריה:כדורגלני בשיקטש
קטגוריה:כדורגלני אינגולשטאדט 04
קטגוריה:כדורגלני באייר לברקוזן
קטגוריה:כדורגלני נבחרת אוסטריה
קטגוריה:אוסטרים ממוצא טורקי
קטגוריה:כדורגלני יורו 2008
קטגוריה:כדורגלני יורו 2016
קטגוריה:אוסטרים שנולדו ב-1984
היינץ לינדנר

היינץ לינדנר (בגרמנית: Heinz Lindner, נולד ב-17 ביולי 1990) הוא כדורגלן אוסטרי המשחק בעמדת השוער בקבוצת רויאל אוניון סן-ז'ילואז מליגת העל הבלגית ובנבחרת אוסטריה.

==קריירת מועדונים==

לינדנר החל את הקריירה המקצוענית שלו בקבוצת המילואים של אוסטריה וינה, בה ערך 32 הופעות. בשנת 2010 קודם לסגל הקבוצה הבכירה וצבר בשורותיה 187 הופעות. בינואר 2015 היה לינדנר על סף מעבר לקבוצת הלה ליגה הספרדית קורדובה, אך העסקה לא יצאה לפועל בסופו של דבר. במקום זאת חתם בקבוצת איינטרכט פרנקפורט הגרמנית, שם שימש שוער משנה ללוקאס הרדצקי.

ב-13 ביוני 2017 חתם בגראסהופרס מליגת העל השווייצרית.

ב-16 בינואר 2024 הושאל לרויאל אוניון בן-ז'ילואז.

==קריירה בינלאומית==

לינדנר ערך את הופעת הבכורה שלו באוסטריה ב-1 ביוני 2012, במשחק הניצחון 2–3 מול אוקראינה במסגרת משחק ידידות. הוא נכלל בסגל הנבחרת האוסטרית לקראת טורניר הגמר של יורו 2016 בצרפת.

==קישורים חיצוניים==

קטגוריה:כדורגלנים אוסטרים
קטגוריה:שוערי כדורגל אוסטרים
קטגוריה:לינץ: כדורגלנים
קטגוריה:כדורגלני אוסטריה וינה
קטגוריה:כדורגלני איינטרכט פרנקפורט
קטגוריה:כדורגלני גראסהופרס ציריך
קטגוריה:כדורגלני פ.צ. סיון
קטגוריה:כדורגלני פ.צ. בזל
קטגוריה:כדורגלני רויאל אוניון סן-ז'ילואז
קטגוריה:כדורגלני נבחרת אוסטריה
קטגוריה:כדורגלני יורו 2016
קטגוריה:כדורגלני יורו 2024
קטגוריה:ספורטאים אוסטרים בגרמניה
קטגוריה:ספורטאים זרים בשווייץ
קטגוריה:ספורטאים זרים בבלגיה
קטגוריה:ילידי 1990
מרקוס זוטנר

מרקוס זוטנר (בגרמנית: Markus Suttner, נולד ב-16 באפריל 1987) הוא כדורגלן אוסטרי בינלאומי, המשחק כמגן באוסטריה וינה.

==קריירת מועדונים==
זוטנר התקדם דרך מחלקות הנוער השונות של קבוצת אוסטריה וינה, עד אשר ערך את הופעת הבכורה שלו בסגל הבכיר של המועדון ב-1 ביולי 2007. אחרי 8 שנים במועדון נעוריו, זוטנר חתם ב-2015 בקבוצת הבונדסליגה הגרמנית אינגולשטאדט 04. ב-13 ביולי 2017 חתם בברייטון אנד הוב אלביון מהפרמייר ליג.

בינואר 2019 הושאל זוטנר לפורטונה דיסלדורף עד לתום עונת 2018/19.

==קריירה בינלאומית==
ב-1 ביוני 2012 ערך זוטנר את הופעת הבכורה שלו עבור נבחרת אוסטריה, במהלך משחק ידידות מול אוקראינה, שבו ניצחה נבחרתו בתוצאה 2–3. הוא נכלל בסגל הנבחרת האוסטרית לטורניר הגמר של יורו 2016 בצרפת. בשנת 2017 פרש מהנבחרת לאחר 20 הופעות.

== קישורים חיצוניים ==

קטגוריה:מגני כדורגל אוסטרים
קטגוריה:כדורגלני אינגולשטאדט 04
קטגוריה:כדורגלני ברייטון אנד הוב אלביון
קטגוריה:כדורגלני פורטונה דיסלדורף
קטגוריה:כדורגלני אוסטריה וינה
קטגוריה:כדורגלני נבחרת אוסטריה
קטגוריה:כדורגלנים אוסטרים
קטגוריה:כדורגלני יורו 2016
קטגוריה:אוסטרים שנולדו ב-1987
אוסנת מארק

אוסנת הילה מארק (נולדה ב-22 בספטמבר 1967, י"ז באלול ה'תשכ"ז) היא פוליטיקאית ועורכת דין ישראלית שכיהנה כחברת הכנסת מטעם הליכוד בכנסת ה-20, הכנסת ה-21 והכנסת ה-23.

== ביוגרפיה ==
אוסנת הילה מארק נולדה בבאר שבע, לרינה ויעקב אדרי, שעלו ממרוקו. גדלה באופקים. היא בוגרת אולפנת בני עקיבא אבן שמואל. שירתה בשירות לאומי בקהילה באופקים.

בעלת תואר במשפטים מהמרכז האקדמי למשפט ולעסקים, ותעודה במנהל עסקים, בניהול משאבי אנוש, בשיווק, בפרסום ובפיתוח מנהלים מאוניברסיטת בר-אילן. למארק משרד עריכת דין בירושלים, המתמחה במשפט אזרחי, ובפרט בדיני משפחה ובגישור במשפחה.

נבחרה למרכז הליכוד, למזכירות הליכוד לראשות סיעת הליכוד בנעמת וכן לראשות הוועדה לקידום נשות העסקים בלשכת המסחר ירושלים. בבחירות לכנסת השבע עשרה הוצבה לראשונה ברשימת הליכוד לכנסת, במקום ה-57. בבחירות לכנסת השמונה עשרה דורגה במקום ה-40 ברשימה, כמקום המשוריין לנשים. בבחירות לכנסת העשרים דורגה במקום ה-34 ברשימת הליכוד במשבצת "נשים חדשות". הליכוד קיבל שלושים מנדטים והיא לא נבחרה לכנסת. ב-18 בנובמבר 2018, בעקבות בחירתו של ז'קי לוי לראשות עיריית בית שאן, נכנסה מארק לכהונתה כחברת כנסת בכנסת העשרים. שבועות ספורים לאחר שנכנסה לכנסת, החלה פגרת הבחירות, לאחר שהבחירות לכנסת העשרים ואחת הוקדמו. גם בבחירות אלה שוריינה במשבצת "נשים חדשות" ברשימת הליכוד, ודורגה במקום ה-35. הליכוד קיבל 35 מנדטים בבחירות ומארק המשיכה את כהונתה כחברת הכנסת.

בבחירות לכנסת העשרים ושתיים ובבחירות לכנסת העשרים ושלוש הוצבה מארק במקום ה-38 ברשימת הליכוד ובראש מטה הנשים של המפלגה. הליכוד קיבל בבחירות 32 ו-36 מנדטים בהתאמה, ומארק לא נבחרה לכנסת. ב-5 ביולי נכנסה לכנסת במקום גלעד ארדן, שמונה לשגריר. בעת כהונתה בכנסת ה-23 הייתה מארק חברה במספר ועדות, בהן הוועדה לבחירת שופטים.

בבחירות לכנסת העשרים וארבע הוצבה במקום ה-34 ברשימת הליכוד<ref></ref>. לקראת הבחירות לכנסת העשרים וחמש התמודדה בפריימריז בליכוד ושובצה במקום ה-59 ברשימה<ref></ref>.

מארק הגישה שלל תביעות דיבה נגד מבקריה, ובחלק מהן זכתה בפיצוי.

בינואר 2023 פורסם כי שר החדשנות, המדע והטכנולוגיה אופיר אקוניס, החליט למנות את מארק כמנכ"לית משרדו, פרסום שגרר ביקורת ציבורית על כך שלמארק אין כל נגיעה לתחום העיסוק של המשרד. מאוחר יותר פורסם כי מארק וויתרה על התפקיד. תהליך מינויה לתפקיד הממונה על הרשות לסחר הוגן והגנת הצרכן הוקפא, בעקבות חשדות להתנהלות בלתי תקינה במסגרת הליכי אישורה לתפקיד.

== חיים אישיים ==
מארק תושבת מעלה אדומים מאז 1988. היא נשואה לשמעון ואם לשלושה.

== קישורים חיצוניים ==

* 
* [https://www.topcard.co.il/show.php?id=1005 כרטיס ביקור דיגיטלי כעו"ד]
* 
* 

==הערות שוליים==

קטגוריה:חברות הכנסת מטעם הליכוד
קטגוריה:חברי הכנסת מטעם הליכוד
קטגוריה:חברות הכנסת העשרים
קטגוריה:חברי הכנסת העשרים
קטגוריה:עורכות דין ישראליות
קטגוריה:עורכי דין ישראלים
קטגוריה:מעלה אדומים: אישים
קטגוריה:חברות הכנסת העשרים ואחת
קטגוריה:חברי הכנסת העשרים ואחת
קטגוריה:חברות הכנסת העשרים ושלוש
קטגוריה:חברי הכנסת העשרים ושלוש
קטגוריה:אופקים: חברי הכנסת
קטגוריה:בוגרות אולפנות בני עקיבא
קטגוריה:בוגרות שירות לאומי
קטגוריה:בוגרות המרכז האקדמי למשפט ולעסקים
קטגוריה:בוגרי המרכז האקדמי למשפט ולעסקים
קטגוריה:נציגי הכנסת בוועדה לבחירת שופטים
קטגוריה:חברות כנסת מתנחלות
קטגוריה:חברי כנסת מתנחלים
קטגוריה:ישראליות שנולדו ב-1967
קטגוריה:ישראלים שנולדו ב-1967
קידוח קולה

מקום הקידוח ב-2007
קידוח קולה הוא פרויקט קידוח מדעי בחצי האי קולה בברית המועצות, שמטרתו לקדוח עמוק ככל האפשר ו"לפרוץ" את קרום כדור הארץ.
== היסטוריה ==
הקידוח החל ב-14 במאי 1970 באמצעות ציוד קידוח מהסדרות Uralmash-4E ו-Uralmash-15000. 

בשנת 1979 הוצב שיא לקידוח העמוק ביותר מעשה ידי אדם. 

מספר קידוחים מסתעפים מפיר מרכזי אחד, כשהעמוק מביניהם הגיע במונחים של עומק אנכי אמיתי , לעומק של 12,262 מטר בשנת 1989, ונכון ל-2023, זו עדיין הנקודה העמוקה ביותר עלי אדמות אליה הגיע ציוד מכני מעשה ידי אדם.

במשך שני עשורים היה זה גם הקידוח העמוק בעולם במונחים של עומק נמדד , עד שבשנת 2008 עקפה אותו באר הנפט אל שאהין בקטר, לה עומק נמדד של 12,289 מטר.<ref>[http://www.ordons.com/asia/far-east/9976-sakhalin-1-project-drills-worlds-longest-extended-reach-well.html Sakhalin-1 Project Drills World's Longest Extended-Reach Well] </ref>

הקידוח הופסק כאשר התברר שבעומק הזה חום קרום כדור הארץ ממיס את ציוד הקידוח. בהינתן מציאות זו החליטו שלטונות ברית המועצות להפסיק את הפרויקט. בימינו ממתינה רוסיה להתפתחויות מדעיות חדשות שיאפשרו להמשיך בקידוח.

== ראו גם ==
* קידוח קולה (סרט) – סרט על קבוצת אנשים שיורדת אל קידוח קולה
* קרחון דנמן – קרחון בארץ המלכה מרי, אנטארקטיקה, המכסה את הנקודה הנמוכה ביותר ביבשה
* ווסטוק (אגם) – האגם התת-קרחוני הידוע הגדול ביותר באנטארקטיקה
* תחום אי-רציפות מוהורוביצ'יץ' – הגבול בין קרום כדור הארץ למעטפת
* התצפית העמוקה של שבר סן אנדראס – קידוח עמוק שחוצה את שבר סן אנדריאס

==קישורים חיצוניים==

*[http://www.bbc.com/future/story/20190503-the-deepest-hole-we-have-ever-dug The deepest hole we have ever dug] - מאתר ה-BBC

== הערות שוליים ==

קטגוריה:רוסיה: מדע וטכנולוגיה
קטגוריה:גאולוגיה
קטגוריה:גאופיזיקה
קטגוריה:מבנה כדור הארץ
קטגוריה:מבנים תת-קרקעיים
מבצע קניון אל דוראדו

מבצע קניון אל דוראדו (באנגלית: Operation El Dorado Canyon) היה מבצע תקיפה אווירית אמריקאי בלוב שהתבצעה ב-15 באפריל 1986 על ידי מטוסי חיל האוויר האמריקאי, הצי והנחתים בתגובה לפיגוע במועדון לה בל בברלין, בו נהרגו שלושה, בהם שני חיילים אמריקאים, ונפצעו 230 אנשים.

המבצע הוכן מבעוד מועד בהוראת הנשיא רונלד רייגן בשל התקריות הבינלאומיות במפרץ סידרה, כיבוש צ'אד, והצהרותיו החוזרות והנשנות של מועמר קדאפי על תמיכה בארגוני טרור אירופאיים. מפקד פיקוד אירופה של ארצות הברית, הגנרל ברנרד רוג'רס מינה את מפקד הצי השישי, אדמירל פרנק קלסו, למפקד המבצע.

ב-15 באפריל, בשעה 2:00 לפנות בוקר, תקפו מטוסי קרב ותקיפה שהמריאו מנושאות המטוסים בים התיכון ומבסיסים בבריטניה ארבעה יעדים בטריפולי ובנגאזי אשר שימשו ארגוני טרור שפעלו בחסות לוב. כמו כן, הותקף בסיס חיל האוויר הלובי שבו חנו מטוסי קרב מסוג מיג וסוללות נ"מ. בסך הכל, נהרגו מהתקיפות האוויריות כ-60 בני-אדם, מהם חיילים ואזרחים. אש נ"מ לובית הפילה מטוס F-111 אמריקני, שטייסו ונווטו נהרגו.

בתגובה לתקיפה שיגרה לוב שני טילי סקאד אל הבסיס האמריקני באי למפדוזה אשר נפלו בים הפתוח.

==קישורים חיצוניים==

* 
* 

==הערות שוליים==

קטגוריה:חיל האוויר של ארצות הברית: קרבות ומבצעים
קטגוריה:צי ארצות הברית: קרבות ומבצעים
קטגוריה:חיל הנחתים של ארצות הברית: קרבות
קטגוריה:לוב: היסטוריה
קטגוריה:נשיאות רונלד רייגן
קטגוריה:1986
קטגוריה:1986 בארצות הברית
קטגוריה:יחסי ארצות הברית – לוב
קטגוריה:קצרמר לוב
יאקוב יאנצ'ר

יאקוב יאנצ'ר (בגרמנית: Jakob Jantscher, נולד ב-8 בינואר 1989 בגראץ שבאוסטריה) הוא כדורגלן אוסטרי המשחק כחלוץ בקבוצת שטורם גראץ ובנבחרת אוסטריה.

==קריירת מועדונים==

יאנצ'ר החל את הקריירה המקצוענית שלו בקבוצות הילדים של מועדוני SC אונטרפרמשטאטן וLUV גראץ מליגת הכדורגל של שטיריה. ב-2003, בגיל 14, עבר לקבוצת הנוער של שטורם גראץ. ב-20 באוקטובר 2007, יאנצ'ר ערך את הופעת הבכורה שלו בהרכב הראשון ככדורגלן מקצועני, לאחר שנכנס במקומו של תומאס קראמר, במשחק מול רד בול זלצבורג. את שערו הראשון ככדורגלן, כבש ב-24 בנובמבר 2007, במשחק מול ריינדורף אלטאך לאחר שלוש עונות בגראץ, חתם ב-3 ביוני 2010, בקבוצת רד בול זלצבורג, על חוזה לארבע שנים. ב-6 בספטמבר 2012, יאנצ'ר הושאל למועדון הרוסי דינמו מוסקבה למשך עונה. בסיום העונה, דינמו לא מימשה את אפשרות רכישתו, ובכך התאפשר מעברו של יאנצ'ר ב-1 בספטמבר 2013 למועדון ההולנדי ניימכן. אחרי עונה אחת בהולנד, בה ירד עם קבוצתו לליגת המשנה ההולנדית, יאנצ'ר חתם ב-24 ביוני 2014, על חוזה במועדון השווייצרי לוצרן.

ב-31 באוגוסט 2016 חתם לארבע שנים בריזספור מליגת העל הטורקית.

==קריירה בינלאומית==

יאנצ'ר צבר מספר הופעות בנבחרות אוסטריה הצעירות, עד אשר ערך את הופעת הבכורה שלו עבור נבחרת אוסטריה ב-6 ביוני 2009, במשחק מוקדמות מונדיאל 2010 מול סרביה. את שערו הראשון עבור מולדתו, הבקיע ב-18 בנובמבר 2009, במשחק ידידות מול ספרד, כאשר נבחרתו הובסה בתוצאה 1–5.

==תארים==
===הבונדסליגה האוסטרית===
* רד בול זלצבורג: 2012

===הגביע האוסטרי===
* שטורם גראץ: 2010, 2018
* רד בול זלצבורג: 2012

===תארים אישיים===
* מלך השערים של הבונדסליגה האוסטרית: 2011/12

==קישורים חיצוניים==
* 

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני שטורם גראץ
קטגוריה:כדורגלני רד בול זלצבורג
קטגוריה:כדורגלני דינמו מוסקבה
קטגוריה:כדורגלני ניימכן
קטגוריה:כדורגלני לוצרן
קטגוריה:כדורגלני ריזספור
קטגוריה:גראץ: כדורגלנים
קטגוריה:כדורגלני יורו 2016
קטגוריה:אוסטרים שנולדו ב-1989